ไทยพาณิชย์ฯประกันชีวิตโชว์ไตรมาสแรกปี54แกร่ง
ไทยพาณิชย์นิวยอร์คไลฟ์ประกันชีวิต โชว์ผลงานไตรมาสแรกปี2554&nbsp; เติบโตอย่างแข็งแกร่ง&nbsp; ทุกช่องทางการขายขยายตัวเกินเป้าหมาย
27 เม.ย. 2554

ไทยพาณิชย์นิวยอร์คไลฟ์ประกันชีวิต โชว์ผลงานไตรมาสแรกปี2554  เติบโตอย่างแข็งแกร่ง  ทุกช่องทางการขายขยายตัวเกินเป้าหมาย
นายบัณฑิต เจียมอนุกูลกิจ กรรมการผู้จัดการใหญ่ บริษัทไทยพาณิชย์นิวยอร์คไลฟ์ประกันชีวิต เปิดเผยถึงผลงานในไตรมาสแรกของปี 2554ว่า บริษัทมีเบี้ยปีแรกจากทุกช่องทางการขายทั้งสิ้น 2,960 ล้านบาท เพิ่มขึ้นจากช่วงเดียวกันของปีที่แล้วถึง 30%จากช่องทางการขายทั้งหมด 6 ช่องทางของบริษัท ช่องทางแบงก์แอสชัวรันส์ มีเบี้ยปีแรกทั้งสิ้น 2,396 ล้านบาท  เติบโตจากช่วงเดียวของปีก่อน 26%  ช่องทางตัวแทนขยายตัวโดดเด่นมาก เพิ่มขึ้น 44% ด้วยเบี้ยปีแรก 327 ล้านบาท  
ขณะที่ช่องทางการตลาดพิเศษ ซึ่งประกอบด้วย  การตลาดองค์กร การขายผ่านโทรศัพท์  เครดิตไลฟ์  และประกันกลุ่ม   มีเบี้ยปีแรกทั้งหมด 237 ล้านบาท  เติบโตสูงที่สุดถึง 46%  โดยประกันกลุ่ม  มีการขยายตัวก้าวกระโดด เพิ่มขึ้นถึง 165%